CELEX: C2005/257/02
Language: sk
Date: 2005-10-15 00:00:00
Title: Vec C-279/05: Návrh na začatie prejudiciálneho konania podaný rozsudkom College van Beroep voor het bedrijfsleven z 30. júna 2005, ktorý súvisí s konaním: Vonk Dairy Products B.V. proti Productschap Zuivel

15.10.2005   
            
            
               SK
            
            
               Úradný vestník Európskej únie
            
            
               C 257/1
            
         Návrh na začatie prejudiciálneho konania podaný rozsudkom College van Beroep voor het bedrijfsleven z 30. júna 2005, ktorý súvisí s konaním: Vonk Dairy Products B.V. proti Productschap Zuivel
   (Vec C-279/05)
   (2005/C 257/02)
   Jazyk konania: holandčina
   College van Beroep voor het bedrijfsleven podal rozsudkom z 30. júna 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: Vonk Dairy Products B.V. proti Productschap Zuivel a bol doručený kancelárii Súdneho dvora 11. júla 2005.
   College van Beroep voor het bedrijfsleven žiada Súdny dvor, aby rozhodol o nasledujúcich otázkach:
   
               1)
            
            
               Majú sa články 16 až 18 nariadenia Komisie (EHS) č. 3665/87 (1) v znení platnom v určujúcej dobe vykladať v tom zmysle, že pokiaľ boli po prijatí dovozných dokumentov s konečnou platnosťou zaplatené diferencované vývozné náhrady, môže viesť opakovaný vývoz tovaru zistený po tejto skutočnosti, a to výlučne v prípade zneužitia zo strany vývozcu, k tomu, že platba nebola dlžná?
            
         
               2)
            
            
               Pokiaľ je potrebné na prvú otázku odpovedať záporne, podľa akých kritérií možno rozhodnúť, že opakovaný vývoz tovaru musí viesť k záveru, že platba s konečnou platnosťou poskytnutých diferencovaných vývozných náhrad nebola dlžná?
            
         
               3)
            
            
               Podľa akých kritérií možno posúdiť, či ide o pokračujúce alebo opakujúce sa nezrovnalosti v zmysle článku 3 ods. 1 druhého pododseku nariadenia Rady (ES, Euratom) č. 2988/95 (2)? College by najmä rád vedel, či ide o pokračujúcu alebo opakujúcu sa nezrovnalosť, ak sa táto vzťahuje na pomerne malú časť všetkých operácií a operácie, u ktorých bola nezrovnalosť zistená, sa týkajú vždy rôznych položiek?
            
         
      (1)  Nariadenie Komisie (EHS) č. 3665/87 z 27. novembra 1987, ktorým sa ustanovujú spoločné podrobné pravidlá pre uplatňovanie vývozných náhrad na poľnohospodárske výrobky (Ú. v. ES L 351, s. 1).
   
      (2)  Nariadenie Rady (ES, Euratom) č. 2988/95 z 18. decembra 1995 o ochrane finančných záujmov Európskych spoločenstiev (Ú. v. ES L 312, s. 1).